cyanic-selkie/wikianc huggingface dataset:
Shingo Suetsugu
I OL 2008 deltok han på 200 meter individuelt, men gikk ikke videre fra kvalifiseringen. I tillegg var han med på stafetten, der Japan tok bronsemedaljene etter Jamaica og Trinidad og Tobago. De andre på laget var Nobuharu Asahara, Naoki Tsukahara og Shinji Takahira.
Kristtornslekten
Ilex mucronata ble tidligere regnet til den monotypiske slekten Nemophantus, men molekylære data viser at den hører hjemme midt i Ilex. Mange av artene er mildt toksiske, og fremkaller oppkast eller diaré for mennesker.
Mest kjent i Norge er trolig arten kristtorn (Ilex aquifolium), som vokser vilt på Sørlandet og Vestlandet. Andre arter vokser over hele verden. Det er utviklet en rekke arter som er endemiske til isolerte øysamfunn eller fjellområder. Mange av de tropiske artene er truet av utryddelse og skogsdrift.
Bladene er ofte ovale, tjukke og læraktige med vokslag som reduserer fordampingen. Kristtorn har pigget bladrand, men svært mange arter har jevn helrandet bladkant. Ofte står bladene på en relativt lang bladstilk. Noen arter har blader som er føde for insekter som Gymnoscelis rufifasciata og Bucculatrix ilecella.
Det vitenskapelige slektsnavnet kommer fra ilex, som var det latinske navnet på steineik (Quercus ilex). Dette treslaget har liknende blader, men er ikke beslektet. Romerne kalte kristtorn for acuifolium, som er blitt forvansket til aquifolium og som er opphavet til familienavnet.
Bruk
I vestlige land forbindes kristtorn-artene ofte med jul. Annen bruk av vekstene omfatter treskjærerarbeider inklusive sjakk-brikker, materiale til vevstoler, og ulike prydgjenstander. I middelalderen ble bladene brukt som fôr til dyr i vintermånedene, og mange arter kan brukes i drikke og som te. Den søramerikanske yarbamaté (Ilex paraguariensis) brukes i den populære drikken mate. Den nordamerikanske arten yaupon (Ilex vomitoria) er en annen stimulerende drikke-basis med høyt innhold av koffein. Arten guayusa (Ilex guayusa) inneholder også koffein og brukes av jívaroene i Ecuador og Peru til å fremkalle brekninger i forbindelse med seremonier.
Utvalgte arter
Av de mange kristtorn-artene er nedenfor et mindre utvalg presentert:
John Frank Stevens
John Frank Stevens (født 25. april 1853, død 2. juni 1943) var en amerikansk ingeniør som bygget Great Northern Railway i USA og var byggeleder på Panamakanalen mellom 1906 og 1908.
Per Fagerhøi
Per Fagerhøi (født 21. april 1954, død 23. august 2018 i Krokstadelva ) var en norsk funksjonshemmet langrennsløper. Han var funksjonsfrisk fram til 1995, da han fikk diagnostisert muskelsykdommen CMT (Charcot-Marie-Tooth Disease).
Han deltok i langrenn for sittende ved de paralympiske vinterlekene 2010 i Vancouver, der han var den norske troppens eldste deltaker.
Godzilla vs. Megalon
Godzilla vs. Megalon (ゴジラ対メガロ) er en japansk film fra 1973 regissert av Jun Fukuda. Dette er den trettende filmen om det klassiske filmmonsteret Godzilla.
Handling
I 1971 blir det gjennomført en underjordisk atom-prøve i nærheten av Aleuterne. Dette sender sjokkbølger over hele kloden, og helt frem til Monster Island i det sørlige Stillehavet, og ødelegger øypa alvorlig. I årevis har Seatopia, en overdådig undersjøisk sivilisasjon som ligger i store byer som minner om det antikke Hellas og Roma, eksistert i relativ fred, styrt av keiser Antonio. Men atom-prøver de siste årene har sterkt påvirket området på grunn av jordskjelv. Hovedstaden deres blir hardt rammet på grunn av enda en test, og folket planlegger å frigjøre sivilisasjonens gud, Megalon, for å ta hevn ved å ødelegge hele overflate-verden. På overflaten er en oppfinner ved navn Goro Ibuki, nevø Rokuro og Goros venn Hiroshi Jinkawa på en utflukt nær en innsjø når Seatopia tørker opp hele innsjøen.
Agenter fra Seatopia forsøker å stjele Jet Jaguar, en humanoid robot som Ibuki har funnet opp. Imidlertid blir deres første forsøk forhindret, og de blir tvunget til å flykte i sikkerhet. Senere blir Ibuki slått bevisstløs av Seatopia-agenter. De planlegger å bruke Jet Jaguar til å veilede og lede Megalon til å ødelegge den byen Seatopia befaler ham å gjøre. Megalon blir endelig løslatt til overflaten, samtidig som Jet Jaguar blir satt under Seatopia sin kontroll. De angriper Tokyo og Japans forsvar som blir beseiret av monsteret. Goro ønsker å gjenvinne kontrollen over Jet Jaguar, og sender roboten til Monster Island for å bringe Godzilla for å slåss mot Megalon.
Amt (Tyskland)
Amt er i det moderne Tyskland betegnelse av et mindre administrativt område. Det forekommer i forbundslandene Schleswig-Holstein, Mecklenburg-Vorpommern og Brandenburg.
Et Amt i Tyskland betegner en sammenslutning av flere kommuner (tilsvarende et svensk kommunalförbund), som har beholdt sin status som egne kommuner, men overdratt administrasjonen til amtet. Samarbeide eller mer omfattende samordning mellom kommuner reguleres forskjellig i de individuelle forbundslandene i Tyskland. En amtsfri kommune (amtsfreie Gemeinde) betegner dermed en by eller et sted som i egenskap av selvstendig kommune ikke inngår i et amt, men som inngår i en landkreis eller tilsvarende.
Linje 3 (New Yorks undergrunnsbane)
Linje 3 (3 Seventh Avenue Express er en undergrunnslinje ved New Yorks undergrunnsbane. Den har fargen rød på rutekart. Linjen betjener 34 stasjoner mellom Harlem – 148th Street i Harlem og New Lots Avenue i Brooklyn.
Lånke skole
Lånke skole er en offentlig barneskole i bygda Lånke i Stjørdal kommune, Trøndelag. Skolen har 322 elever og ca 50 ansatte per 2020. August 2008 startet en rehabilitering og utbygging av skolen, som ble ferdig ved skolestart høsten 2009. Lånke skole erstattet Leira skole og Sorte skole.
Fairbanks North Star Borough
Fairbanks North Star Borough er en bykommune i den amerikanske delstaten Alaska. Det ligger i de sentrale og vestlige delene av delstaten, med grenser til Yukon-Koyukuk Census Area i vest og nord, Southeast Fairbanks Census Area i sørøst og mot Denali Borough i sørvest.
Bykommunens totale areal er 19,280 kvadratkilometer, hvorav 201 km² er vann. Den har 97,581 innbyggere (2010), og administrasjonssenteret er byen Fairbanks.
Området ble etablert som valgdistriktet Fairbanks i 1958, og omfattet da også den sørlige delen av Southeast Fairbanks Census Area. Det hadde et samlet areal på 60 626 km².
I 1964 ble den nordlige delen organisert som en bykommune, og fikk navnet Fairbanks North Star, mens den sørøstlige delen forble uorganisert.
Mediodactylus russowii
Mediodactylus russowii er en gekko som er utbredt i ørkenene øst for Det kaspiske hav.
Trizogeniates
Trizogeniates er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Mediodactylus russowii
Nordgrensen for utbredelsen går i Kasakhstan fra nedre del av elva Emba østover nord for Aralsjøen, og så videre østover til området nord for Balkhasjsjøen. Tidligere fantes arten også i Tsjetsjenia i europeisk Russland, men her er den utdødd. De sørligste funnene er fra nordøstre Iran, og regnes som en egen underart, M. r. zarundnyi. De østligste populasjonene lever i Ili-dalen og Dzungaria, og utgjør kanskje en egen art.
Trizogeniates
Utseende
Middelsstore (ca. 20 millimeter), avlange, blankt gulbrune til svarte skarabider. Mange arter har svarte og gulbrune lengdestriper på dekkvingene. Et spesielt trekk er at billene har et stridulasjonsapparat der en fil på baklåret kan gnis mot et område på sidene av bakkroppen (epipleuron) for å lage lyd.
Mediodactylus russowii
I litteraturen opptrer denne arten med mange vitenskapelige navn. Strauch beskrev den som Gymnodactylus russowii, men den er senere også blitt plassert i slektene Cyrtodactylus og Tenuidactylus. Det er nå enighet om at den tilhører gruppen Mediodactylus, men mange mener at denne gruppen står så nær Cyrtopodion at den bare kan regnes som en underslekt. Det vitenskapelige navnet blir i tilfelle Cyrtopodion russowii.
Trizogeniates
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Utbredelse
Slekten er utbredt fra Costa Rica i nord til det nordlige Argentina i sør.
Peter Singer
Peter Albert David Singer (født 6. juli 1946 i Melbourne) er en australsk moralfilosof av østerriksk-jødisk opprinnelse. Han regnes som utilitarist og er særlig kjent som en tilhenger av eutanasi. Singer er svært kontroversiell i mange miljøer. Han er professor ved Princeton-universitetet i USA.
Singer ble i 2012 utnevnt til følgesvenn (companion, AC) av Australiaordenen for sin innsats innen bioetikk og filosofi.
Gurupá
Gurupá er en kommune i delstaten Pará i nordregionen av Brasil.
Stieg Trenter
Stieg Ivar Trenter (født 14. august 1914 i Stockholm, Sverige, død 4. juli 1967) var en svensk journalist og forfatter.
Trenters døpenavn var Stig Johansson, men etter å ha blitt kjent under pseudonymet Stieg Trenter skiftet han navn til dette. Han var gift med forfatteren Ulla Trenter. Forfatteren Laura Trenter er deres datter.
Stig Johansson avsluttet sin skolegang etter middelskolen. Han livnærte seg blant annet som slakter og flymekaniker i det svenske luftforsvaret, før han på 1930-tallet begynte som journalist i Stockholms-Tidningen. I en periode var han krigskorrespondent i Etiopia.
Stieg Trenter debuterte i 1943 med kriminalromanen Ingen kan hejda döden. Han regnes sammen med Maria Lang, H-K Rönblom og Vic Suneson som en av de «fire store» fra svensk kriminallitteraturs gullalder. Likevel huskes han kanskje mest for de fine stockholmsskildringene som går igjen i hans bøker. Trenter regnes for å ha produsert noen av de beste portrettene av Stockholm i litteraturen. Stieg Trenters torg i bydelen Farsta strand i Stockholm er oppkalt etter ham.
Trenters faste etterforsker var fotografen Harry Friberg. Etter Trenters død i 1967 fortsatte hans enke Ulla å skrive bøker om Harry Friberg.
Herman Kristoffersen
Herman Kristoffersen (født 24. august 1947) er en norsk politiker (Ap) som ordfører i Tromsø kommune fra 1999 til 2007.
Han er utdannet blikkenslager, og har arbeidet som feier før han ble ordfører. Før han ble Ap-medlem var han i en årrekke medlem av AKP(m-l), og var en av RVs mest kjente kommunestyrerepresentanter.
Cimarron County
Cimarron County er et fylke i den amerikanske delstaten Oklahoma. Det ligger nordvest i staten i området Oklahoma Panhandle og det grenser kun mot et fylke i Oklahoma; Texas County. Men det grenser, som det eneste fylket i USA, til hele fire delstater; Baca County i Colorado i nord, Morton County i Kansas i nordøst, Dallam County i Texas i sør og til Union County i New Mexico i vest.
Cimarron Countys totale areal er 4,769 km² hvorav 16 km² er vann. I 2006 hadde fylket 2,807 innbyggere, færrest av alle Oklahomas fylker, og administrasjonssenteret ligger i byen Boise City som også er fylkets største by.
Fylket ble grunnlagt 16. november 1907.
Ålen
Ålen var inntil 1972 en kommune i tidligere Sør-Trøndelag fylke. Kommunen var fra 1837 del av Holtålen Kommune (da "Holtaalen formannskapsdistrikt"), men ble skilt ut som egen kommune med 1.487 innbyggere i 1855.
Ligue 1 1982–1983
Ligue 1 1982–83 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ålen
1. januar 1875 ble en del av Ålen Kommune overført til Røros Kommune, og i 1937 skiftet Holtålen Kommune navn til Haltdalen Kommune.
Ligue 1 1982–1983
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Ålen
Ålen Kommune hadde ved sammenslåingen i 1972 1.944 innbyggere.
Navn
Navnet er bestemt form av norrønt áll, «stripe, smal renne», etter dalføret gjennom bygda.
Stripet orebladbille
Stripet orebladbille (Galerucella lineola) er en av billene i delgruppen (underfamilien) trådbladbiller i familiegruppen bladbiller.
Stripet orebladbille finnes vanlig i Norge, og er utbredt omtrent som blå orebladbille (Agelastica alni), men er vanligere. Den har hatt masseopptreden enkelte år, særlig på vestlandet. Den er utbredt i store deler av Europa. Den finnes også i Asia og i Nord-Afrika. Den er ganske vanlig i oreskog. Bestandssvingingene er trolig sykliske, dvs. toppene kommer med regelmessige mellomrom.
Den regnes som skadedyr og kan enkelte år gjøre store skade på oreskog hvor den gnager hull i bladene. Det er imidlertid larvene og gnaget på bladundersiden som gjør mest skade. Bladverket skjelettereres, nervenettet er uskadd, mens overhud og bladkjøtt spises opp. Dette gjør at bladene dør og blir brune.
Aspargesfamilien
Aspargesfamilien (Asparagaceae) er en plantefamilie i ordenen Asparagales. I APG III og APG IV-systemene er familien utvidet i forhold til APG II-systemet ved at sju tidligere familier er slått sammen. Disse gruppene har nå i stedet status som underfamilier. I eldre systematikk, for eksempel Cronquist-systemet, ble disse plantene regnet til Liliales, og noen tilhørte den store liljefamilien (Liliaceae).
Peder Bogens gate (Sandefjord)
Peter Bogens gate (1-21, 2-12) er en 400 meter lang gate i Sandefjord. Den går fra Sandefjordsveien opp til en rundkjøring ved Sandefjord videregående skole, og utgjør en del av fylkesvei 255. Gaten er oppkalt etter ordfører og skipsreder Peder Bogen (1861–1914).
Stewart Glenister
Stewart Michael Glenister (født 12. oktober 1988) er en svømmer fra Amerikansk Samoa som for det meste konkurrerer i frisvømming. Under Sommer-OL 2008 i Beijing representerte han Amerikansk Samoa, der han ble nummer 71 de innledende rundene, og gikk ikke videre til samifinalene.
Igarapé-Açu
Igarapé-Açu er en kommune i delstaten Pará i nordregionen av Brasil.
Mitsubishi Eclipse
Mitsubishi Eclipse er en todørs sportsbil som produseres av Mitsubishi. Produksjonen av modeller med rattet på venstre side startet i 1989, og dagens modeller er fjerde generasjon. Bilmodellen er blant annet gjort kjent gjennom filmen The Fast and the Furious. I april 2011 ble det annonsert at bilen skulle ut av produksjon, den siste bilen ble produsert i august 2011.
My December (sang)
«My December» er en sang av Nu Metallbandet Linkin Park. Sangen ble laget av Mike Shinoda rett etter at Hybrid Theory var gitt ut. Dette er en av bandets mykeste sanger. Man hører så vidt noen vokaler fra Shinoda i sangen. Det har blitt lagd en remix av nummeret som heter «My<Dsmbr». Denne er utgitt på remixalbumet Reanimation.
My December utgivelser
My December (song)
Petter Schou
Petter Schou (født 6. april 1948) er en norsk lege og politiker (H). Han var ordfører i Spydeberg kommune 2015-2019.
Han er cand.med. fra Universitetet i Oslo fra 1975 og spesialist i gynekologi fra 1982. Han har vært avdelingsoverlege, klinikkoverlege, sjeflege og stedfortredende sykehusdirektør. Schou var fagsjef og fungerende avdelingsdirektør i Statens helsetilsyn, avdelingsdirektør i Sosial- og helsedirektoratet fra 2002 til 2003 samt fylkeslege i Oslo og Akershus fra 2003 til 2015. Han er gift med stortingsrepresentant Ingjerd Schou (født Schie), og sammen har de tre voksne barn.
Haraldreina skole
Haraldreina skole er en offentlig barneskole i Stjørdal kommune, Trøndelag. Skolekretsen dekker hovedsakelig boligområdene nordøst for sentrumsområdet på Stjørdalshalsen. Rektor er Liv Bente Resell. Skolens elever sogner til Halsen ungdomsskole for videre skolegang.
Montserrat García Riberaygua
Montserrat García Riberaygua (født 26. november 1989) er en andorransk padler som konkurrerer i kajakk flatvann. Under Sommer-OL 2008 i Beijing representerte han Andorra, der hun ble eliminert i de innledende rundene. Hun var også flaggbærer for Andorra under åpningsseremonien.
Nikolas V
Liv og virke
Hans første store fremgang var da det store skisma ble endelig overvunnet da den (mot)pave som Baselkonsilet hadde innsatt, Felix, trakk seg i 1449. Så fulgte det meget vellykkede Hellige År 1450, og keiserkroningen av Fredrik III i 1452. Alt dette bidro til å styrke pavedømmets prestisje etter mange tiårs nærmest ynkelige omdømme.
Dølebakken (Sandefjord)
Dølebakken (1-91, 2-54) er en 1,5 kilometer lang vei i Sandefjord. Veien ble bygget i 1790-årene.
Nikolas V
Liv og virke
Som byggherre, kunstmesen og fremmer av den humanistiske bevegelse utrettet pave Nikolas store ting. Han går for å være den første virkelig humanistisk dannede pave og grunnla Vatikanbiblioteket.
Humanisten Giannozzo Manetti gjengir i sin pavebiografi fra 1455 den talen Nikolas V holdt for kardinalene fra sitt dødsleie. Der fremlegger paven sine beveggrunner for sin energiske innsats for vitenskap og kunst. Den romerske kirkes autoritet og vesen kan kun forstås rett hvis man benytter disse vitenskaper som redskap for å studere dens opprinnelse og vekst. For de udannede massers tro var det dessuten nødvendig å frembringe ytre tegn for kirkens storhet, ved kunst og praktutfoldelse. Hans «åndelige testamente» var dermed en oppfordring til det ettertiden kjenner som humanismen.
Manetti skildrer i sin Nikolas-biografi pavens omfattende program for Romas fornyelse, et program som han bare fikk begynt på: Restaurering av alle 40 stasjonskirker, gjennomgripende ombygginger av Vatikanet og utvidelser av dets festningsverker. Han begynte også på en utvidelse av Peterskirken. Nikolas V tenkte ikke bare på kirker og palasser, men forbedret også gater, broer, vannledninger, brønner og befestningsverker. Blant malerne begunstiget han flere med oppdrag, ikke minst Fra Angelico.
Nikolas V og Norge
Nikolas V var involvert i striden om valg av erkebiskop av Nidaros etter Aslak Bolts død. Både han, domkapitlet og kong Christian I av Danmark og Norge hadde hver sin kandidat til embete. Pavens kandidat var Henrik Kalteisen, domkapitlets kandidat var Olav Trondsson, og kongens kandidat var biskop Marcellus av Skálholt. Pavens mann vant valget, og Kalteisen ble valgt til erkebiskop av Nidaros, 28. februar 1452. Han var en upopulær erkebiskop, og frasa seg embete i 1458.
Brasil under Sommer-OL 1956
Brasil under Sommer-OL 1956. Førtisju sportsutøvere, førtiseks menn og en kvinne, fra Brasil deltok i tolv grener under Sommer-OL 1956 i Melbourne. Brasil kom på en delt 25.-plass med en gullmedalje.
Konvallfamilien
Konvallfamilien (Convallariaceae) var en familie av planter i ordenen Asparagales, som omfattet elleve slekter. I nyere systematikk (APG IV-systemet) innlemmes denne gruppa i underfamilien Nolinoideae i aspargesfamilien.
I 7. utgave av Lids flora benyttes denne familien og omfatter tre slekter med representanter i Norge, Convallaria (liljekonvall), Maianthemum (maiblom) og Polygonatum (bl.a. kantkonvall). I tidligere systemer ble disse slektene inkludert i den daværende meget store liljefamilien.
Plantene i konvallfamilien er giftige.
Nikodem Caro
Bakgrunn
Nikodem Caro var av jødisk religion; hans familie hadde kjente rabbinere i stamtreet, faren var utdannet rabbiner og virket som kjøpmann i Łódź, og der var han visekonsul for Det tyske rike.
Kjemiker
Nikodem Caro studerte kjemi i Berlin ved Technische Hochschule Charlottenburg og fikk sin doktorgrad ved universitetet i Rostock. Fra 1895 og framover arbeidet han ved Deutsche Dynamit AG sammen med Adolf Frank med utviklingen av kalsiumcyanamid som et middel for å fiksere nitrogen. Sammen utviklet de metoden som blir kalt Frank-Caro-prosessen. Caro ble en viktig figur i gjødselsindustrien og en rival til Fritz Haber.
Caro forfattet en rekke bøker innen sitt fagområde: Gewinnung von Chlor und Salzaeure (1893), Landwirtschaftliche Untersuchungen (1895), Handbuch für Azetylin (1904), Die Torflager als Kraftquellen (1907).
Caro bidro også til produksjon av kjemiske våpen brukt av tyske tropper under 1. verdenskrig. Etter krigen ble han første president i Bayrische Stickstoffwerke AG.
Nikodem Caro ble gjort til æresborger i hele 18 bayerske kommuner, han ble bulgarsk generalkonsul, og æressenator ved flere universiteter. Han ble også medlem av det russiske vitenskapsakademi.
Keisha Castle-Hughes
Keisha Castle-Hughes (født 24. mars 1990 i Donnybrook Australia), er en australsk skuespiller.
Nikodem Caro
Kjemiker
Etter at Hitler kom til makten ble raskt det vanskelig for jødene, og da dro Caro fra Berlin til Sveits og Italia. Caro døde i 1935 og ble gravlagt i Zürich.
Keisha Castle-Hughes
Hun flyttet, sammen med sine foreldre, som fire-åring til New Zealand og ble i 2001 newzealandsk statsborger. 27. januar, 2004, var hun den gang den yngste skuespilleren som hadde blitt nominert til Oscar for beste kvinnelige hovedrolle for sin rolle som «Paikea Apirana» (Pai) i filmen Whale Rider, basert på boken med samme navn.
Skarnes
Skarnes er administrasjonssentret for kommunen Sør-Odal i Innlandet. Skarnes er også et tettsted, et poststed og en gard. Garden har gardsnummer 41 og ligger på sørsida av Glåma i Strøm. Administrasjonssentrets rådhus sto ferdig i 2010. Tettstedet har innbyggere per 1. januar. Poststedet har postnummer 2100 for postkasser og 2101 for postbokser. På Skarnes ligger Skarnes stasjon, en jernbanestasjon anlagt langs Kongsvingerbanen i 1862 138 meter over havet.
Tettstedet består av tre hoveddeler; det egentlige Skarnes på neset på østsiden av Glåma, Tronbøl sør for Skarnes og Korsmo på vestsiden av elven. Selve Skarnes inneholder det meste av den kommersielle virksomheten og servicefunksjonene for kommunen mens hovedmengden av innbyggerne i tettstedet bor på Tronbøl.
Skoler
På Korsmo, på vestsiden av elven, ligger kommunens nye barne- og ungdomsskole, Glommasvingen skole samt Skarnes videregående skole. Glommasvingen skole er den eneste grunnskolen i kommunen, derfor går alle kommunens grunnskoleelever der. Sør-Odal idrettshall og de nedlagte skolene Korsmo skole og Sør-Odal ungdomsskole er også på Korsmo. På Os, nord for Skarnes, ligger Solbakken folkehøgskole.
Idrett
Skarnes idrettslag har nytt forballanlegg på Skarnes idretts- og aktivitetspark, 1 kilometer vest for tettstedet. Idrettslaget har også skigruppe, og lysløype med start ved Bøssmyra, rett ved Korsmo skole. Idrettslaget har egen skihytte, Vardelia.
Skarnes håndball består av en del aldersbestemte lag både for gutter og jenter, og foreningen stiller også herrelag i 3. divisjon. Håndballaget var tidligere en del av Skarnes idrettslag, men trakk seg ut for en del år tilbake. Skarnes håndball spiller sine hjemmekamper i Sør-Odal idrettshall på Korsmotunet.
Næringssenter
Skarnes har et kjøpesenter, parken, hvor butikker som Nille, Notabene, BeauSy, Apotek 1, legekontor, kinarestaurant, Sparebanken Hedmark og Europris holder til. Skarnes har i tillegg en gågate med butikker, hvor man blant annet finner klesbutikken Ukkestad, Eurospar, Vinmonopolet, Kiwi, barberer, jernvare og flere.
João N’Tyamba
João N'Tyamba (født 20. mars 1968) er en angolansk friidrettsutøver. Under Sommer-OL 2008 i Beijing, Kina representerte han Angola i maraton, og var flaggbærer.
Aloefamilien
Aloefamilien er en plantefamilie i ordenen Asparagales. I APG III og APG IV-systemene er familien utvidet i forhold til eldre systematikk ved at tre eldre familier Asphodelaceae (aloefamilien i snever betydning), Xanthorrhoeaceae og Hemerocallidaceae (dagliljefamilien) er slått sammen. I APG III-systemet kalles den nye familien Xanthorrhoeaceae, men i APG IV er navnet endret til Asphodelaceae. De fleste artene i den gamle Xanthorrhoeaceae er flyttet til familien Dasypogonaceae som APG IV regner til palmeordenen (Arecales).
Artene er flerårige urter, busker og trær. De er utbredt i Afrika, Eurasia, Australia, New Zealand, stillehavsøyene og i vestlige Sør-Amerika. Ingen av artene forekommer naturlig i Norge, men noen hageplanter blir av og til forvillet.
Operahuset i Sydney
Operahuset i Sydney (Sydney Opera House) ligger i Sydney, New South Wales i Australia, og er en av de mest særpregede og berømte bygninger fra 1900-tallet, og et av de mest berømte arenaer for kunstneriske oppførelser i verden.
Operahuset er tegnet av den danske arkitekten Jørn Utzon og er plassert på Bennelong Point i havnen i Sydney, med en park i sør og nær den enorme broen Sydney Harbour Bridge. Bygningen og dens omgivelser er et ikon for Australia. For noen minner de runde skjell-seksjonene om en flåte av hvite seilskip som man ofte ser i Sydneys havn. Turister som for det meste ikke har noen interesse for opera trykker på mot bygningen i tusentall for å se den. Operahuset ble offisielt åpnet 20. oktober.
Foruten å sette opp teater, ballett og musikaler huser Operabygningen kontorene for Opera Australia, Sydney Theatre Company og Sydney Symphony Orchestra. Bygningen blir administrert av Opera House Trust, under New South Wales (NSW) Ministry of the Arts.
Beskrivelse
Operahuset i Sydney har omtrent 1000 rom, inkludert fem teatersaler, fem øvelsesstudioer, to hovedhaller, fire restauranter, seks barer og tallrike souvenirbutikker.
Taket er konstruert av 1 056 000 hvit-glaserte granittfliser, importert fra Sverige. Til tross for deres selvrensende natur trenger de stadig periodisk vedlikehold. Bygningens interiør er komponert av lyserød granitt importert fra Tarana, New South Wales, og tre og kryssfinér kommer fra nordlige New South Wales. Og den var oppgradert i 2004 av Peter Michel Smelzer.
Kulturkanonen
Operahuset i Sydney inngår i Danmarks kulturkanon under kategorien arkitektur. I sin begrunnelse sier blant annet Kanonutvalget:
«Bygningen fremstår som en let svævende, bevæget formation af gigantiske hvide skaller, der, i forskellige størrelser, løfter sig op over en terrasseformet bastion, knejsende mod havet, himlen og horisonten... Bygningen er Jørn Utzons hovedværk og er med sin enkle og levende form, sin klare geometri og sine gennemtænkte detaljer dansk arkitekturs væsentligste bidrag til verdensarkitekturen.»
Manhattan School of Music
Manhattan School of Music (MSM) er en privat musikkskole i New York, og regnes som en av verdens fremste musikkutdanningsinstitusjoner. Skolen tilbyr bachelor-, master- og doktorgradsstudier i klassisk musikk, jazz og komposisjon.
Skolen har 275 ansatte og drøyt 800 studenter som kommer fra 40 forskjellige land. MSM ble grunnlagt i 1917 med navnet Neighborhood Music School, men skiftet til sitt nåværende navn da skolen begynte å gjøre seg kjent i New York-området. Skolen holdt opprinnelig til på Upper East Side i Manhattan, men flyttet i 1969 til nabolaget Morningside Heights, like i nærheten av Columbia University.
Kvislabakken skole
Kvislabakken skole er en offentlig barneskole på Stjørdalshalsen i Stjørdal kommune, Trøndelag. Skolen har 202 elever i 2011. Rektor per 2019 er Marte Lyng. Skolen fikk et nytt bygg i 2005 som rommer elevene på 5.-7. trinn og administrasjon.
Skolens visjon: «Ved Kvislabakken skole samarbeider vi for å skape trygghet, trivsel og gode læringsmuligheter.»
Eldar Myhre
Eldar Myhre (født 2. oktober 1949) er leder i Fellesforbundet Avdeling 25 fra 1. april 2009. Han har tidligere vært konserntillitsvalgt i Aker Kværner. Myhre sto i spissen for motstanden mot Kjell Inge Røkkes overtakelse av bedriften. Myhre har bakgrunn fra ml-bevegelsen og AKP, men meldte seg ut på begynnelsen på 1990-tallet. Han tilhører fagopposisjonen i LO, som i store saker som EU og arbeidsliv vanligvis har valgt å representere et annet syn enn ledelsen under Yngve Haagensen og Gerd-Liv Valla.
Eldar Myhre var elev ved Kongsgård skole i Stavanger.
Igarapé-Miri
Igarapé-Miri er en kommune i delstaten Pará i nordregionen av Brasil.
Henrik IV av Frankrike
Henrik IV av Frankrike (født 13. desember 1553 i Pau, Navarra, død 14. mai 1610 i Paris) var konge av Frankrike fra 1589 til 1610 og konge av Navarra fra 1572 til 1610. Han var den første franske konge fra huset Bourbon.
Henrik ble katolsk døpt den 6. mars 1554 i storsalen i Pau. I barndommen bodde han flere steder, blant annet i Paris. Da han etter farens død i 1562 vendte tilbake til Pau, sørget moren for at han ble oppdratt etter Calvins lære.
Bartolomeusnatten
Siste halvdel av 1500-tallet er sagt å være et av mørkeste kapitler i Frankrikes historie. Tiden var preget av religionskrigene mellom det katolske flertallet og det protestantiske mindretallet. I disse stridighetene begikk begge sider grusomme ugjerninger.
Henrik giftet seg 18. august 1572 med Margrete av Valois. I juni samme år døde moren og Henrik hadde besteget tronen i Navarra som kong Henrik III. Margrete var katolikk og hun var søster av den regjerende franske kong Karl IX og datter av den mektige enkedronning Katharina de' Medici. Dette ekteskapet var en del av Katarinas politiske planer, og det var ment å skulle føre til forsoning mellom henne og hugenottene. Slik gikk det ikke. I løpet av bryllupsfeiringen inntraff i stedet Bartolomeusnatten da Paris hugenotter ble massakrert. Henrik reddet livet ved å konvertere til den katolske kirke. De følgende 39 måneder måtte han tilbringe som statens fange i ved hoffet i Louvre. I 1576 klarte Henrik å flykte fra Louvre og stilte seg i spissen for hugenottpartiet.
Kamp mellom hugenottene og den katolske Ligaen
I 1584 ble Henrik av Navarra den nærmeste arving til den franske trone. Det hersket neppe noen tvil om Henriks formelle rett til å være tronfølger, men politisk stilte det seg annerledes. Katolikkene med Den katolske liga i spissen ønsket ikke hugenotten som konge. I 1585 sluttet kong Henrik III en avtale med lederen for Den katolske liga – Henrik av Guise – og utstedte et edikt som satte alle hugenotter utenfor loven. Etter dette brøt det ut ny borgerkrig i landet. I 1587 vant Henrik av Navarra en viktig seier over en katolsk hær i et slag ved Coutras. Likevel hadde Ligaen fremdeles stor makt og folkelig oppslutning. Henrik III ønsket imidlertid hevn over Henrik av Guise etter at den sistnevnte hadde fått stor makt og ydmyket kongen. I 1588 lot kongen Henrik av Guise drepe. Henrik III og Henrik av Navarra sluttet så forbund i kampen mot Ligaen, men Henrik III skulle ikke leve lenge. Han ble snikmyrdet av en munk i 1589. Dermed var Henrik av Navarra arving av Frankrikes trone.
Tronarving
Til tross for rettmessigheten til arvefølgen kontrollerte Ligaen fortsatt Paris. Den 13. mars 1590 utkjempet Henrik og hans hugenotthær slaget ved Ivry nær Paris mot Ligaens styrker. Dette var et viktig slag og en svært viktig dag i Henriks liv, for nå lå veien åpen til Paris. Henrik beleiret Paris i fire måneder, men hans krigslykke sviktet ham da Ligaen fikk utenlandsk hjelp. Da spanske tropper rykket frem for å hjelpe Ligaen våget ikke Henrik annet enn å trekke hæren sin tilbake. Henrik forstod etterhvert at han ikke ville komme på den franske tronen som protestant. Ifølge tradisjonen skal han ha sagt Paris er vel en messe verdt. I 1593 foretok Henrik en høytidelig overgang til katolisismen i kirken i Saint-Denis utenfor Paris. Etter messen ble han hyllet av folkemengden som fransk konge. Det var katolikkene og ikke hugenottene som hadde flertallet og makten i Frankrike, og etter Henriks konversjon sluttet katolikkene opp om ham i stadig større antall.
Henrik som konge
Landet som Henrik IV tok over, var så utarmet, så splittet etter et halvt sekel med borgerkrig, at denne mannen som det nå endelig lykkes for å skape fred, kunne ha trengt årtier for å fullbyrde det gjenoppbygningsarbeidet som han så lykkelig hadde tatt til med. Det han rakk å gjøre for Frankrike i sin korte regjeringsperiode, gjør at vi med rette kan kalle han den mest franske av alle franskmenn. Han ble kongen som skulle samle de alle; gallere, normannere, gascognere, adel, borgere og bønder til en nasjon. Den franske staten i moderne betydning har Henrik IV som sin far.
Et av Henriks første foretak som konge av Frankrike var å gå til krig mot Spania for å få slutt på fremmed innflytelse i Frankrike. Senere forsonet han seg både med lederen av Ligaen og med den spanske kongen.
En annen kjent uttalelse som Henrik skal ha kommet med lyder: Jeg ønsker at hver eneste bonde kan ha en høne i gryta om søndagen. Han har i ettertiden fremstått som en medfølende og folkekjær konge med god sans for humor. Som vi nok har forstått, var Henrik mindre opptatt av teologien enn av å gjenreise det franske kongedømmet og å bygge den franske stat og det franske samfunn. I 1598 utstedte han det berømte ediktet i Nantes som gav hugenottene rettigheter og beskyttelse. Henrik var tilhenger av eneveldet. Han ville gjøre kongemakten uavhengig av kirke og stenderforsamling. Dette var i den nye tids ånd, og Henrik var mann for å gjenreise det franske monarkiet.
Fra 1597 var hertugen av Sully, Maximilien de Béthune, ansvarlig for det franske finansvesen. Statsfinansene, som var svært dårlige da Henrik overtok, ble satt i orden. Statsforvaltningen ble rasjonalisert ved at unødvendige embeder ble avskaffet. Videre ble både infrastruktur og landbruk modernisert. Det ble gitt offentlig støtte til visse næringer og tollsatser ble satt opp. Mye av Henriks økonomiske politikk gikk i retning av den handelsproteksjonisme som senere ble kalt merkantilismen.
Ekteskapet med Margrete av Valois var ikke lykkelig og hadde ikke ført til noen barn. Det ble annullert i 1599. De to hadde da vært adskilt i flere år, og kongen hadde lenge hatt en elskerinne ved navn Gabrielle d'Estrées. Henrik ville gifte seg med henne, men hun døde kort tid før bryllupet. Kongen giftet seg i stedet med Maria av Medici. En viktig grunn for kongens valg av ny dronning, var den store medgiften denne kvinnen fra den rike toskanske familien kunne bringe ham. 27. september 1601 ble den ny kronprinsen født: Den senere Ludvig XIII av Frankrike. Ekteparet fikk forøvrig seks barn sammen. Kongen hadde i tillegg 11 uekte barn, derav tre med Gabrielle d'Estrées.
Europeisk storpolitikk og forskyvninger i matkbalansen skulle komme til å gi Henrik nye bekymringer. Det viste seg at keiserhuset Habsburg sammen med kongehuset i Spania planla tiltak for å styrke den katolske kirke i Tyskland og ellers i Europa. Henrik fryktet at dette ville svekke Frankrikes stilling. Henrik allierte seg med tyske protestantiske fyrster og forberedte seg til krig i 1610 (senere skulle alliansene her være gjeldende under Tredveårskrigen). Han begav seg inn til Paris og senere skulle han dra i felten. Den 14. mai var han underveis i en vogn gjennom trange gater da vognen ble oppholdt i trengselen. Det var nok til at en attentatmann ved navn François Ravaillac kunne komme ut av mengden og kjøre en dolk i kongen. Kongen døde like etterpå.
Manglende hode
Hodet til hans balsamerte legeme gikk tapt etter revolusjonære herjet Klosterkirken Saint-Denis og skjendet graven hans i 1793. Et balsamert hode, påstått å tilhøre det til Henrik IV, har blitt formidlet mellom private samlere siden. Den franske journalisten Stephane Gabet fulgte ledetråder som førte tilbake til en skalle som lå på loftet til en pensjonert skatteoppkrever, Jacques Bellanger, i januar 2010. I henhold til Gabet kjøpte et ektepar hodet på en auksjon i Paris tidlig på 1900-tallet, og Bellanger kjøpte det fra fruen i 1955. I 2010 gjorde en flerfaglig gruppe forskere, ledet av Philippe Charlier, en kriminalteknisk og medisinsk undersøkelse ved Raymond Poincarés universitetshospital i Garches, og konkluderte med at det faktisk var det tapte hodet til Henrik IV. Identifiseringen ble gjort med en kombinasjon av antropologiske, paleopatologiske, radiologiske og kriminaltekniske metoder. Hodeskallen hadde en lys brun farge og var i utmerket tilstand. En skade rett over det ene neseboret, et hull i den høyre øreflipp som indikerte lang tids bruk av en ørering, og et leget sår i ansiktet, noe kongen kunne ha fått fra et mordforsøk, var blant de ting som bidro til identifiseringen av skallen. Karbondatering ga en grov datering mellom 1450 og 1650, noe som er innenfor årene av Henrik IVs død i 1610. Imidlertid greide ikke forskningsgruppen å avdekke uforurenset mitokondrielt DNA fra hodet slik at det var ikke mulig å sammenligne med andre levninger av kongen eller hans etterkommere. Hodet vil bli gravlagt Klosterkirken Saint-Denis etter en nasjonal messe og gravleggelse i løpet av 2011.
Ekteskap og barn
Gift med 2) 1600 med Maria av Medici, datter av storhertugen av Toscana.
Barn (i andre ekteskap)
Barn utenom ekteskap
Barn med Gabrielle d'Estrées:
Barn med Henriette d'Entragues:
Barn med Jacqueline de Bueil, grevinne av Moret (1580–1651):
Barn med Charlotte des Essarts, grevinne av Romorantin:
To kvinner
Sophia Loren vant Oscar for beste kvinnelige hovedrolle for sine prestasjoner i filmen. Det var første gang en skuespiller fra en ikke-engelskspråklig film vant denne prisen. Hun vant også for beste kvinnelige hovedrolle under Filmfestivalen i Cannes, BAFTA, Bambi og David di Donatello.
I 1989 lagde Dino Risi en todelt TV-versjon av filmen. Også den med Sophia Loren i hovedrollen.
Handling
Cesira er en enke og butikk-eier som oppdrar sin religiøse tolv år gamle datter, Rosetta, i Roma under andre verdenskrig. Etter bombingen av Roma flykter mor og datter til Cesiras hjem-sted Ciociaria, en landlig provins i Sentral-Italia. Kvelden før de skal reise, har Cesira sex med Giovanni som bor i nabolaget hennes, som godtar å ta vare på butikken hennes i hennes fravær. Etter at de ankommer Ciociaria, får Cesira oppmerksomheten til Michele, en ung intellektuell som sympatiserer med kommunisme. Michele blir senere tatt til fange av tyske soldater, som tvinger ham til å være guide for dem gjennom det fjell-rike terrenget.
Etter at de allierte tar kontroll over Roma i juni 1944, bestemmer Cesira og Rosetta seg for å reise tilbake til hjem-byen deres. Men underveis blir de voldtatt i en kirke av marokkanske soldater knyttet til de invaderende allierte styrkene i Italia. Rosetta blir traumatisert av alt dette. Når de forsøker å finne ly i en annen landsby, forsvinner Rosetta om natten og Cesira får panikk. Hun oppdager også at Michele har blitt drept av nazistene.
Learning to Fly (Pink Floyd-sang)
«Learning to Fly» er en sang av det engelske progressiv rock-bandet Pink Floyd, utgitt på albumet A Momentary Lapse of Reason i 1987, også utgitt som singel samme år. Sangen er hovedsakelig skrevet av David Gilmour, med Bob Ezrin, Anthony Moore og Jon Carin, og er spor nummer to på albumet.
«Learning to Fly» var Pink Floyds første nye utgivelse siden singelen «Not Now John» over fire år tidligere, og den første singelen bandet ga ut etter at Roger Waters forlot bandet i 1983.
Struktur
Sangen starter med en industriell og drønnende lyd fra trommene, og et gitarriff fremst i lydbildet, med en synthesizer som spiller et motriff i bakgrunnen. Etter det første refrenget spiller Gilmour en kort gitarsolo før andre vers. Teksten handler simpelthen om gleden av å lære å fly, noe både Gilmour og Nick Mason kunne relatere til, da begge etterhvert tok flygersertifikat. Masons stemme kan høres som lydeffekt omtrent midtveis i sangen.
I tillegg kan teksten oppfattes som en metafor for Pink Floyds «nye liv», og Gilmours nye rolle som «leder» av bandet etter Roger Waters, da de måtte «lære å fly» uten den tidligere frontfiguren og låtskriveren.
Konsertfremføringer
«Learning to Fly» ble spilt under nærmest samtlige av bandets konserter mellom 1987 og 1994. Under konsertene ble gitarsoloene spilt av Tim Renwick, til tross for at Gilmour spilte de på albumversjonen.
Offisielle utgivelser av konsertopptak med «Learning to Fly»:
Personell
På originalinnspillingen fra 1987 medvirker:
Lund Bygdemuseum og Kulturbank
Lund Bygdemuseum og Kulturbank ligger på Lund Prestegård ca. 300 m langs fylkesvei 1 sør for Moi sentrum.
I den gamle prestegårdslåven ligger museet. Her oppbevares det nærmere 10 000 gjenstander. Lunds historie, som viser en utvikling fra landbruk til industri, gjenspeiler seg i samlingen av gjenstander på museet. Museet har regionansvar for trehåndverk og har særlig rike samlinger innen rokkedreiings- og bødkerfaget.
Museet ble åpnet i 1976 av Salve O. Salvesen. Han lanserte ideen om en kulturbank der innbyggerne i Lund kunne oppbevare sine «røtter» til glede for unge og eldre.
På den andre siden av fylkesveien ligger husmannsplassen «Haien» og en historisk eplehage.
DS «Nidelven» (1850)
DS «Nidelven» var en hjuldamper som ble bygget i Trondheim i 1850 med tanke på rutetrafikk på Trondheimsfjorden. Skipet ble i 1857 kjøpt av det nystiftede Det Nordenfjeldske Dampskibsselskab og satt inn i rutetrafikk Trondheim - Hamburg.
Prosjektering og bygging av skipet
DS Nidelven ble bygget ved Trondhjems Skibsværft, med byggenummer 1. Dampkjele og maskin ble bygget og innsatt av Fabrikken ved Nidelven. Skipet ble ferdigstilt i 1850, og prøveturen foretatt den 24. november samme år. Skipet var Norges første dampdrevne passasjerskip.
DS «Nidelven» i drift
26. november 1850 tok DS Nidelven opp rutetrafikk til småbyene i den nordlige delen av Trondheimsfjorden. Trafikken dekket imidlertid ikke utgiftene slik som planlagt. Bakgrunnen for dette var at befolkningen i Trondheim i liten grad kjøpte varer fra Innherredsbygdene. Det var heller ikke grunnlag for noen stor persontrafikk. Rederiet bestemt seg derfor å sette båten inn på rutefart til Nordland. Heller ikke disse turene viste seg å være lønnsomme og rederiet solgte skipet.
Etter intitiativ fra konsul Hans Peter Jenssen gikk flere av handelsforretningene i Trondheim i 1854 sammen om å kjøpe DS «Nidelven» og forlenge skroget med 35 fot. Året etter ble skipet satt inn i rutefart på Hamburg, noe som skapte byens første ruteforbindelse til utlandet. I 1857 stiftet byens kjøpmenn rederiet Det Nordenfjeldske Dampskibsselskab, som overtok DS «Nidelven». Skipet gikk i rutetrafikk for selskapet til 1876.
Skipet ble hugget i 1895.
Som en kuriositet kan det nevnes at den kjente trondheimeren Hans Lemvig Christiansen tjenestegjorde en stund som restauratør om bord på DS «Nidelven».
Pedralbesklosteret
Pedralbesklosteret (katalansk: Reial monestir de Santa Maria de Pedralbes) er en samling monumenter i gotisk stil i den katalanske byen Barcelona. I 1993 ble et område av klosteret donert til byen, og ble en del av samlinga til museet Thyssen-Bornemisza. Det ble nylig overført til MNAC.
Klosteret ble grunnlagt i 1326 av Jaume II og kona hans Elisenda de Moncada. Det ble åpna med en gudstjeneste 3. mai 1327.
Astronomy Domine
«Astronomy Domine» er en sang fra det engelske bandet Pink Floyds debutalbum The Piper at the Gates of Dawn, utgitt i 1967. Sangen, som er albumets åpningsspor, er skrevet av Syd Barrett som også er hovedvokalist, mens Richard Wright synger harmoniene. «Astronomy Domine» er sammen med «Interstellar Overdrive» av bandets beste bidrag til undersjangeren space rock.
Struktur
Sangen åpner med pipelyder som kan minne om morsekoder, og om lydene som ble fanget opp av radiomottakere under Sputnik 1s ferd rundt jorden i 1957. Bandets manager, Peter Jenner, ramser opp navn på stjerner gjennom en megafon slik at det kan høres ut som beskjeder fra en kontrollstasjon til en astronaut.
Trommene kommer drønnende inn, og et gitarriff repeteres. En pumpende og repetetiv basslinje følger på, sammen med et stemningsskapende Farfisaorgel i bakgrunnen. Sangen avsluttes med pipelydene fra begynnelsen, sammen med den repetetive basslinjen og Jenner med megafonen.
Teksten er ren science fiction, og en rekke himmellegemer nevnes, blant andre planetene Jupiter, Neptun og Saturn samt Uranus' måner Oberon, Miranda og Titania. Saturns måne Titan blir også nevnt.
Konsertfremføringer
Pink Floyd spilte «Astronomy Domine» under nærmest samtlige av bandets konserter fra 1967 til 1971. Etter 1971 ble den neste gang spilt under bandets siste turné i 1994.
Offisielle utgivelser med konsertopptak av «Astronomy Domine»:
Fiderd Vis
Fiderd Vis (født 29. mars 1981) er en arubisk judoka som konkurrerer i klasse 81 kilo. Han representerte Aruba under Sommer-OL 2008, der han røk ut i andre runde.
Supergirl (film)
Supergirl er en britisk science fiction-, eventyr- og superheltfilm fra 1984 regissert av Jeannot Szwarc. Filmen handler om Supergirl, som er kusinen til Supermann. Hun kommer til jorden for å hente tilbake en kraft som har kommet i hendene på en ond herskerinne. Rollen som Supergirl spilles av Helen Slater, mens andre sentrale roller spilles av Faye Dunaway og Peter O'Toole.
Supergirl ble dårlig mottatt av kritikerne og ble en publikumsmessig skuffelse.
Handling
Supergirl er kusinen til Supermann. Hun kommer til jorda for å hente tilbake en kraft kalt «Pmegahedron» som unnslapp Argo City ved et uhell. Den mystiske kraften gir dens eier herredømme over universet og har nå kommet i hendene til den onde heksa Selena.
Filmkritikerne
Supergirl ble dårlig mottatt av anmelderne, noe som gjenspeiles i at den kun har fått 10 % på Rotten Tomatoes. Den amerikanske filmkritikeren Roger Ebert gav den 2 av 4 stjerner.
Økonomi og popularitet
Filmen ble ingen publikumssuksess. Den innbrakte kun $14 millioner i USA. Produksjonskostnadene var på ca $35 millioner.
Priser
Helen Slater ble nominert til en Saturn Award i klassen beste kvinnelige skuespiller.
Inhangapi
Inhangapi er en kommune i delstaten Pará i nordregionen av Brasil.
Bjørge Lillelien
Roar Bjørge Lillelien (født 29. mars 1927 i Slemmestad i Røyken kommune, død 26. oktober 1987 i Oslo) var journalist og sportskommentator i Norsk rikskringkasting fra 1957 til sin bortgang. Lillelien har blitt beskrevet som «en av de fremste sportskommentatorene gjennom tidene».
Lillelien var den første programmedarbeideren i NRK Dagsnytt med sport som spesialfelt. Selv om han kommenterte alle idretter, var det fotball, hopp og langrenn som var hans spesialiteter.
Han var kjent for sitt engasjement i stevnene han kommenterte.
Biografi
Lillelien tok journalistutdanning i Chicago fra 1948 og arbeidet i Nordisk Tidende i New York. Tilbake i Norge fikk han jobb i Fremtiden i Drammen. I 1957 fikk han et vikariat i kortbølgen i NRK, og i 1958 ble han fast ansatt. Han refererte sitt første OL fra Squaw Valley i 1960. En av mesterne i dette OL, Håkon Brusveen, ble senere hans makker i mer enn 25 år.
Bjørge Lillelien døde av kreft fire måneder etter sitt siste arbeidsoppdrag, som programleder i Ta sjansen i Holmenkollen. Da han døde, skrev VG: «Brølet har stilnet» på førstesiden.
Han var far til tidligere leder for Petre og senere radiosjef i NRK Marius Lillelien.
Sitater
Da det norske fotballandslaget slo England 2-1 under VM-kvalifiseringskampen på Ullevaal Stadion i Oslo den 9. september 1981 kommenterte Lillelien kampen, og i seiersrusen skrek han følgende med hes røst:
I 2002 kåret den britiske avisen The Observer dette utropet til den beste prestasjonen av en kommentator noensinne.
Ipixuna do Pará
Ipixuna do Pará er en kommune i delstaten Pará i nordregionen av Brasil.